REPUBLIKA HRVATSKA

MEĐIMURSKA ŽUPANIJA

OŠ SVETI MARTIN NA MURI

Sveti Martin na Muri, 28. veljače 2022.

I Z V J E Š Ć E

**O FINANCIJSKOM POSLOVANJU OSNOVNE ŠKOLE SVETI MARTIN NA MURI**

**ZA RAZDOBLJE OD 1. SIJEČNJA DO 31. PROSINCA 2021. g.**

Prema važećem Računskom planu za proračunske korisnike, a temeljem vjerodostojnih knjigovodstvenih isprava, izvršena su knjiženja svih poslovnih promjena tijekom 2021. godine. Na temelju podataka iz računovodstva, a u skladu s Pravilnikom o financijskom izvještavanju u proračunskom računovodstvu (NN 3/15, 93/15, 135/15, 2/17, 28/17 , 112/18, 126/19, 145/20 i 32/21) sastavljeni su financijski izvještaji za 2021. godinu na propisanim obrascima (PR-RAS, RAS-F, P-VRIO, BILANCA, OBVEZE i bilješke).

Obrasci su dostavljeni u propisanom roku (do 31. siječnja 2022. g.) nadležnim organima: FINA-i, DRŽAVNOM UREDU ZA REVIZIJU, MZO-u i MEĐIMURSKOJ ŽUPANIJI.

Od 2001. godine financiranje osnovnog školstva je decentralizirano.

Sredstva za materijalne i financijske rashode se osiguravaju u Županijskom proračunu, dok se za plaće i druge naknade zaposlenicima financiraju iz Državnog proračuna, a od travnja 2014. g. škole ih obračunavaju i isplaćuju putem Centralnog obračuna plaća.

Financijski pokazatelji u ovom izvješću se odnose na školu kao cjelinu, a prihodi i rashodi ustrojstvenih jedinica u sastavu škole se prate i evidentiraju analitički i prema izvorima financiranja u računovodstvu škole.

U nastavku su tabelarno iskazani prihodi i rashodi Škole ostvareni u 2021. g. te usporedno oni ostvareni u istom razdoblju izvještajnom razdoblju prethodne godine. Zasebno je napravljen i izvještaj o izvršenju financijskog plana po programima i izvorima financiranja.

**OBRAZLOŽENJE:**

**Prihodi i rashodi**

Tijekom poslovne godine ostvareni su prihodi u iznosu od 4.697.827 kuna, a rashodi 4.727.144 kuna. Što se tiče ostvarenja u odnosu na plan, ukupno ostvareni prihodi i rashodi su u skladu s planiranima, što pokazuju i indeksi u tablicama.

U 2021. godini došlo je do negativnog financijskog rezultata jer smo u prosincu 2020.godine zaprimili sredstva za mjeru pripravništva od HZZ-a u cijelom iznosu (119.000,00Kn) te su nam tada prihodi bili znatno veći, dok rashoda još nije bilo. Tijekom 2021. mjeru pripravništva financirali smo iz primljenih sredstava iz 2020.godine, zbog toga nama je rashod sada veći, dok nam prihod nije prikazan.

Ostvareni prihodi su manji od rashoda te po godišnjem obračunu proizlazi manjak prihoda u iznosu od 29.317 kuna koji je pridodan prenesenom višku iz prethodnih razdoblja (135.157 kuna). Tako će se ukupni iznos viška prihoda od 105.840 kuna prenijeti u narednu kalendarsku godinu. Prihodi i rashodi se u računovodstvu škole prate i evidentiraju prema organizacijskim jedinicama. Prihodi Međimurske županije veći su od rashoda jer je uplaćena akontacija za energente za 12. mj. 2021. g., te je uplaćen prihod za materijalno i financijsko održavanje. Po projektima Školske sheme i Školski obroci ostvaren je manjak jer nisu uplaćena sva sredstva od strane Međimurske županije. Prihodi školske kuhinje neznatno su manji su od rashoda. (cca 500,00 kn) Prihodi od sufinanciranja roditelja za izlete, osiguranje, ŠŠK, kao i vlastiti prihodi ostvareni u 2021. godini namjenski su utrošeni. U 2021. godini ostvarena je donacija od 24.111 kune (knjige za šk.knjižnicu, donacija Općine Sveti Martin, donacija od Rudi-expresa za dnevnice), također smo dobili sredstva za vanjsko uređenje preko Javnog poziva Općine.

Nakon raspodjele rezultata, na računu 92211-Višak prihoda poslovanja, ostat će iznos od 105.840 kn koji će se prenijeti u 2022. godinu. Od prenesenog viška, iznos će se iskoristit za za pokriće dijela rashoda za energente za siječanj 2022. g., za mjeru HZZ-a- mjeru pripravništva. Preostali višak iz ranijih razdoblja će se utrošiti za investicijsko održavanje te po potrebi za rashode poslovanja.

**Bilanca**

Vrijednost imovine u Bilanci na dan 31.12.2021. iznosi 2.546.525 kune i nema većih odstupanja u odnosu na stanje 01.01.2021. kada je iznosila 2.602.398 kunu. Aktiva i pasiva su ujednačene.

**Obrazac RAS-F**

U obrascu Izvještaj o rashodima prema funkcijskoj klasifikaciji su ukupni rashodi iskazani u stavci *Obrazovanje*, a pod *Dodatne usluge u obrazovanju* su izdvojeni rashodi za školsku kuhinju, 164.474 kn.

**Obrazac P-VRIO**

Obrazac P-VRIO za 2021. godinu predan je prazan jer u toku godine nisu evidentirane nikakve promjene u vrijednosti i obujmu imovine.

**Obrazac Obveze**

Obveze na dan 31.12.2021. iznose 353.089 kn. Dospjele obveze nisu podmirene zbog dostave računa nakon roka dospijeća, no iste su podmirene u siječnju 2021., odmah po primitku računa.

Nedospjele obveze su slijedeće:

- Obveze prema dobavljačima za rashode poslovanja 2022.godine u iznosu

od 19.975,29 kn podmirene su u siječnju

- Obveze za plaće i doprinose za mjesec prosinac 2021. – 305.826,27kn

- Obveze za prijevoz za prosinac 2021. – 9.987,78 kn

- Obveza na naknadu zbog nezapošljavanja osoba s inv. za prosinac 2021. – 850,00 kn

- Obveze za naknade troškova osobama izvan radnog odnosa –

za prosinac 2021. za dvije zaposlenice na pripravništvu – 16.450,32 kn

PREDSJEDNICA ŠKOLSKOG ODBORA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mirjana Bregović)